b'\n_START_ARTICLE_\nVictorinox\n_START_SECTION_\nTuotteet\n_START_PARAGRAPH_\nVictorinox valmistaa linkkuveitsi\xc3\xa4, veitsi\xc3\xa4, laukkuja ja kelloja. Victorinoxin tuotteet ovat tunnettuja laadusta ja siit\xc3\xa4, ett\xc3\xa4 ne valmistetaan aina Sveitsiss\xc3\xa4. Kiinan halpatuotannon ja j\xc3\xa4ljitelmien paineessa Victorinox on joutunut mainostamaan nime\xc3\xa4\xc3\xa4n. Markkinoinnin avulla kuitenkin Victorinoxin brandi perustuu laatuun ja sveitsil\xc3\xa4isyyteen, mit\xc3\xa4 valkoinen risti kuvastaa. Victorinox valmistaa kelloja, joiden teht\xc3\xa4v\xc3\xa4n\xc3\xa4 on lis\xc3\xa4t\xc3\xa4 br\xc3\xa4ndin tunnettavuutta varsinkin nuorten kuluttajien keskuudessa.\n_START_SECTION_\nTaskuty\xc3\xb6kalut\n_START_PARAGRAPH_\nNykyinen Victorinoxin nimi muodostui 1921, kun entinen Victoria yhdistettiin ruostumattoman ter\xc3\xa4ksen mukaan nimettyyn Victorinoxiin (\xe2\x80\x9dVictoria\xe2\x80\x9d + \xe2\x80\x9dInox\xe2\x80\x9d = \xe2\x80\x9dVictorinox\xe2\x80\x9d). Nyky\xc3\xa4\xc3\xa4n Victorinoxin monitoimity\xc3\xb6kaluista l\xc3\xb6ytyykin vaihtoehtoja, jotka on suunniteltu tietokoneista kiinnostuneille, mets\xc3\xa4styst\xc3\xa4 harrastaville ja golfin pelaajille.\n_START_SECTION_\nKokki- ja keitti\xc3\xb6veitset\n_START_PARAGRAPH_\nVictorinox on Euroopan suurin kokki- ja keitti\xc3\xb6veitsien valmistaja. Victorinox valmistaa p\xc3\xa4iv\xc3\xa4ss\xc3\xa4 noin 40 000 keitti\xc3\xb6veist\xc3\xa4. Victorinoxin valikoimiin kuuluu noin 400 erilaista keitti\xc3\xb6tavaraa.\n_START_SECTION_\nKellot\n_START_PARAGRAPH_\nVictorinox Swiss Army -kellot valmistetaan Sveitsiss\xc3\xa4. Jokaisen kellon vesitiiviys testataan. Takuu on aina kolme vuotta. Valikoimassa on noin 200 mallia, jotka ovat kolmessa ryhm\xc3\xa4ss\xc3\xa4: Active, Classic ja Professional.\n_START_SECTION_\nLaukut\n_START_PARAGRAPH_\nLaukut ja reput ovat Victorinoxin uusi aluevaltaus. Ne olivat heti kolmanneksi eniten myyty laukkusarja Yhdysvalloissa. Victorinox-laukuilla on elinik\xc3\xa4inen materiaali- ja valmistusvirheet kattava takuu.'